《瞻云操》
明代·虞堪

维蒸之麓兮蔚乎苍苍，英云下被兮吾亲永藏。雨露沾濡兮焄蒿悽怆，嗟亲之逝兮其何以往。

瞻云之兴兮汎乎高林，慨思吾亲兮忧集于心。乌翩翩兮旦止，猿啾啾兮夜吟。

灌郁椒兮彻泉之下，泣松楸兮零于宿莽。憾吾生兮茹兹荼苦，抱终天兮终古。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。